49. schôdza NR SR - 15.deň - B. popoludní
Dátum: 2026-05-06
Poslanec: Plaváková, Lucia (PS)
Druh vystúpenia: Vystúpenie

Ďakujem veľmi pekne za slovo. A som rada aj, že sa zapojili kolegovia a kolegyne. Myslím si, že toto je jeden z najväčších problémov, ktorý v súčasnosti v našej spoločnosti máme. Násilie na ženách. My sme nedávno mali aj s kolegom Prostredníkom aj s kolegyňou Števoľovou stretnutie aj s policajnou prezidentkou a celým jej tímom práve k téme násilia na ženách. A teda už aj dáta Myslím, že toto je jeden z najväčších problémov, ktorý v súčasnosti v našej spoločnosti máme. Násilie na ženách. My sme nedávno mali aj s kolegom Prostredníkom aj s kolegyňou Števovou stretnutie aj s policajnou prezidentkou a celým jej tímom práve k téme násilia na ženách. A teda už aj dáta ukazujú, že tu máme nárast domáceho násilia, nielen to, minulý rok 17 žien bolo zabitých rukou partnera alebo expartnera, tzv. femicídy, vraždy žien. To je obrovský problém, ktorý v našej spoločnosti máme. A keď si budeme zatvárať oči, čo sa tu deje neustále, presne tak, ako pomenovala aj kolegyňa Kosová, tabuizáciou. Alebo odmietaním Istanbulského dohovoru, tak jednoducho tento problém bude len bublať a bublať a narastať a ničiť životy ďalších žien a detí a ďalších generácií na Slovensku. Jednoducho je to obrovský problém a mali by sme sa mu konečne vedieť postaviť čelom. Náš návrh je len jednou drobnou skladačkou v tom celom. Ale pomôže aspoň v nejakej miere. Je to časť, ktorá môže prispieť k tej celkovej zmene. A hlavne sa nesmieme nechať proste umlčať a musíme o tom hovoriť. Naozaj je to závažný problém našej spoločnosti, ktorá, ako už tu bolo pomenované, sa týka takého strašného veľkého počtu ľudí, ktorým jednoducho ohrozuje ich vlastné životy, zdravie, plnohodnotné naplnenie v živote a prenáša sa z generácie na generáciu a my, keď to nepretneme, tak to tu budeme mať stále. A žiaľ teda aj odmietnutie Istanbulského dohovoru je súčasťou problému, pretože síce sme sa tu napočúvali veľa o tom, keď sa odmietal, že však my to vieme transponovať alebo teda preklopiť do našej legislatívy všetko aj bez toho, aby sme ho ratifikovali. A čo sa stalo medzičasom za tých koľko rokov? Nič. Nič sa neimplementovalo do slovenskej legislatívy, nič. A my sme tu už predkladali aj návrh zákona, ktorý sa týkal zmeny Trestného zákona, kde sme chceli, aby priťažujúcou okolnosťou bolo páchanie násilia v prítomnosti dieťaťa, čo napríklad presne vyzýva k tomu Istanbulský dohovor, ktorý sme tu počuli, že teda vieme implementovať. Ani to neboli ochotní podporiť. Tak ja neviem už, čo si má človek o tom myslieť, keď tu máme obrovský problém, ktorý neustále narastá. A máme tu ľudí, ktorí nie sú ochotní ho riešiť. Čo si má potom o tom človek myslieť? Keď nie ste ochotní riešiť násilie na ženách a deťoch. Prečo? Potom sa človek pýta, že prečo. Vám vyhovuje ten súčasný stav? Kladiem si tú otázku potom, keď to nechcete riešiť. Naozaj by som sa chcela už dostať do toho momentu, že tu v tomto pléne budeme riešiť konkrétne problémy konkrétnych ľudí na Slovensku. A jedným z nich a obrovským je práve násilie na ženách, ktoré dopadá na ich deti. Tak keby ste boli schopní aspoň tento návrh zákona podporiť alebo prineste vlastný, alebo ho okopírujte, mne je to jedno, proste len to už riešme. Či kedy sa spamätáme, koľko žien ešte musí zomrieť. Koľko detí musí mať zničené životy, kým sa spamätáme? Neviem, či sa dočkáme. Ďakujem.